Zico

Arthur Antunes Coimbra (født 1953), kjent som Zico, er en brasiliansk tidligere fotballspiller. Han ble kalt «den hvite Pele» og var berømt for sitt spill på det  og for sine fantastiske frispark. Mange mener han er blant de beste midtbanespillere verden har sett.
Zico deltok i VM-sluttspillene 1978, 1982 og 1986. Under sluttspillet i 1982 var han en av de sentrale spillerne på det brasilianske landslaget, sammen med Sócrates, Falcao og Éder.

Zico ble regnet å være verdens beste spiller på slutten av 1970-årene, og på starten av 1980-årene. Hans spillestil lignet på Peles, og han behersket det meste. Han var med i VM første gangen i 1978 da Brasil kom på fjerdeplass. I VM 1982 var han den store stjernen i et brasiliansk lag som regnes som et av de beste lagene noensinne. Før VM 1986 hadde han hatt store skadeproblemer og gjorde ingen nevneverdig innsats. Totalt spilte Zico 89 landskamper og scoret 67 mål. På de ulike klubblagene spilte han angivelig 1086 kamper, og scoret 709 mål.

Zico spilte store deler av karrièren i Flamengo, men han spilte også i italienske Udinese. Han avsluttet karrieren i den japanske ligaen. Zico har etter den aktive karrieren vært trener, og var fra 2002–2006 trener for . Deretter ble han trener for den tyrkiske klubben Fenerbahçe fra 2006-2008. Han tok så over den usbekiske klubben Bunyodkor og ble der i en sesong. Fra 2009 er han hovedtrener for den greske klubben Olympiakos.

I juli 2018 ble han ansatt som teknisk direktør for den japanske klubben Kashima Antlers.

 Referanser 

 Eksterne lenker 





Kategori:Brasilianske fotballspillere
Kategori:Brasilianske fotballtrenere
Kategori:Spillere i Fotball-VM 1978
Kategori:Spillere i Fotball-VM 1982
Kategori:Spillere i Fotball-VM 1986
Kategori:Trenere i Fotball-VM 2006
Kategori:Fotballspillere for Clube de Regatas do Flamengo
Kategori:Fotballspillere for Udinese Calcio
Kategori:Fotballspillere for Kashima Antlers
Kategori:Fotballtrenere for Kashima Antlers
Kategori:Fotballtrenere for Fenerbahçe SK
Kategori:Fotballtrenere for FC Bunyodkor
Kategori:Fotballtrenere for CSKA Moskva
Kategori:Fotballtrenere for Olympiakos FC
Kategori:Fotballtrenere for Al-Gharafa SC
Kategori:Trenere for Japans herrelandslag i fotball
Kategori:Trenere for Iraks herrelandslag i fotball
Kategori:Personer fra Rio de Janeiro